Serikali ya Uganda inapendekeza sheria inayoweka masharti kwa wanamuziki wanaotoa nyimbo mpya\nWakosoaji wa mapendekezo ya sheria mpya wanasema inalenga kuwazuwia wanamuziki kama Bobi Wine (pichani) kutoa maoni hasi juu ya maafisa

Wakosoaji wa sheria hiyo wanasema inalenga kuwazuwia watu kutoa maoni hasi juu ya maafisa ambao  wanakerwa na  umaarufu wa mwanamuziki nyota wa muziki wa Pop  Bobi Wine.

Muimbaji huyo mwenye umri wa miaka  36- ambaye aligeuka na kuwa mpinzani wa kisiasa , ambaye jina lake halisi ni  Robert Kyagulanyi,  amepata ufuasi mkubwa miongoni mwa vijana  kwa kuikosoa serikali   kupitia nyimbo zake. Taarifa ya mapendekezo ya sheria ya kuweka masharti kwa wanamuziki nchini Uganda imepokelewa kwa hisia tofauti kwenye mitandao ya kijamii huku baadhi wakionyesha kutokubaliana na mapendekezo hayo.

Rais wa Uganda Yoweri Museveni mwenye umri wa miaka 76, amekuwa mamlakani  tangu  1986,  na anatarajiwa kugombea tena urais katika uchaguzi wa mwaka 2021. Naibu waziri wa masuala ya jinsia, kazi na maendeleo ya jamii Peace Mutuuzo,  aliliambia shirika la habari la Reuters  katika mahojiano  kuwa sheria mpya za muongozo wa  muziki na burudani tayari zimekwisha andikwa  na zinatarajiwa kupitishwa na baraza la mawaziri mwezi Machi.  

Rais Yoweri Museveni mwenye umri wa miaka 76, amekuwa mamlakani tangu 1986, na anatarajiwa kugombea tena urais katika uchaguzi wa mwaka 2021

 Mingoni mwa sheria hizo ni zile zinaweka masharti kwa wanamuziki, ikiwa ni pamoja na kuwasilisha  yakiwemo kumtaka msanii kuwasilisha maandishi ya ujumbe wa wimbo na maneno ya filamu na namna wimbo utakavyochezwa kwenye hadhira ili kufanyiwa uchunguzi.

Maudhui yanayoonekana  kuwa na lugha ya matusi  au kunakili kazi ya mtu mwingine, yatapigwa marufuku, alisema waziri Mutuuzo.

Wanamuziki pia watatakiwa kuomba idhini ya serikali kufanya tamasha zao nje ya Uganda. 

"Kama taifa hatuwezi kuendelea kuendekeza lugha ya matusi . Hili ni jambo tunafahamu limekuwa likifanyika . Watu wanatunga nyimbo za matusi dhidi ya wengine ," alisema Mutuuzo.

Vikosi vya usalama mara kwa mara vimekuwa vikizuwia mikutano na maandamano ya wapinzani...\n\ntl;dr:
Serikali ya  Uganda inapendekeza sheria inayoweka masharti kwa wanamuziki wanaotoa nyimbo mpya  kuziwasilisha zichunguzwe kabla ya kutolewa.